પોલીસ સૂત્રો પાસેથી મળી રહેલી વિગતો અનુસાર કતારગામ અશોક નગર નજીક આવેલા બાલાજી ફ્લેટમાં મનોજભાઈ ચોટલીયા તેમના પરિવાર સાથે ત્રીજા માળે રહેતા હતા. ગુરૂવારે બપોરના સમયે મનોજભાઈની પત્ની રીના બેન (28) તેમની ત્રણ વર્ષીય દીકરી સાથે ઘરે એકલા હતા. આ દરમિયાન કેટલાક અજાણ્યા શખશો ઘરમાં ઘૂસી આવ્યા. ત્રણ વર્ષીય દીકરી સામે જ રીના બેનનું ગળું દબાવી હત્યા કરી હતી. ત્યાર બાદ તેઓ ઘરમાંથી ઘરેણાં સહિત રોકડ રકમ લૂંટીને ફરાર થઈ ગયા હતા.